**НАЦРТ**

На основу члана 11. Закона о финансијској подршци породици са децом („Службени гласник РС", бр. 113/2017 и 50/2018) и члана 37. Статута Града Ниша („Службени лист Града Ниша",бр. 88/2008 , 143/2016и 18/2019),

 Скупштина Града Ниша, на седници од 2020. године, донела је

**О Д Л У К У О ИЗМЕНИ ОДЛУКЕ**

**О ПРАВУ НА НАКНАДУ ДЕЛА ТРОШКОВА БОРАВКА ДЕЦЕ И ПРАВУ НА РЕГРЕСИРАЊЕ БЕСПЛАТНОГ БОРАВКА ДЕЦЕ У ПРЕДШКОЛСКОЈ УСТАНОВИ ЧИЈИ ЈЕ ОСНИВАЧ ДРУГО ПРАВНО ИЛИ ФИЗИЧКО ЛИЦЕ**

**Члан 1.**

У члану 3.ставу 1.алинеја 6.Одлуке о измени одлуке о праву на накнаду дела трошкова боравка деце и праву на регресирање бесполатног боравка деце у предшколској Установи чији је оснивач друго правно или физичко лице(“ Службени лист града Ниша“ бр. 105/2015,115/2016,39/2017,112/2017и 118/2018) мења се и гласи:

„да приходи породице остварени у месецу који претходи месецу у коме ова одлука ступа на снагу, нису већи од 40.000,00 динара по члану породице“.

**Члан 2.**

 Ова одлука ступа на снагу осмог дана од дана објављивања у „Службеном листу Града Ниша“, а примењиваће се од дана ступања на снагу.

Број

У Нишу,\_\_\_\_\_\_\_\_\_2020. године

 **СКУПШТИНА ГРАДА НИША**

 **ПРЕДСЕДНИК**

Мр РАДЕ РАЈКОВИЋ

**О б р а з л о ж е њ е**

 Закон о финансијској подршци породици са децом („Службени гласник РС", бр. 113/2017 и 50/2018) примењује се од 01.07.2018. године. Предметнизакон је основ за остваривање права изОдлуке о праву на накнаду дела трошкова боравка деце и праву на регресирање бесплатног боравка деце у предшколској установи чији је оснивач друго правно или физичко лице („Службени лист Града Ниша", бр.105/2015, 115/2016, 39/2017 и 112/2017).

 Изменом алинеје 6 у члану Одлуке отвара се могућност уписа деце која до сада нису испуњавала услов јер су повећани приходи породице са 30.000 динара на 40.000 динара.

 Изменом ове алинеје доћиће и до смањења листе чекања деце на упис у вртиће.

Одлука о изменама и допунама одлуке о праву на накнаду дела трошкова боравка деце и праву на регресирање бесплатног боравка деце у предшколској установи чији је оснивач друго правно или физичко лице ће се примењивати од дана ступања на снагу.

Средства за финансирање остваривања права из ове Одлуке предвиђена су Одлуком о буџету Града Ниша за 2020.годину („Сл.лист Града Ниша“ бр.106/2019), програм 11, програмска активност 0901-0006, функција 040,позиција 111/5 - накнада дела трошкова и бесплатан боравак деце у предшколским установама чији је оснивач друго правно или физичко лице, економска класификација 472- накнаде за социјалну заштиту из буџета, у износу од 105.000.000,00 динара.

 У наредним буџетским годинама, примена ове одлуке зависиће од финансијских могућности града и дефинисаних буџетских средстава за имплементацију ове програмске активности.

**СЕКРЕТАРИЈАТ ЗА ДЕЧИЈУ И**

 **СОЦИЈАЛНУ ЗАШТИТУ**

 СЕКРЕТАР СЕКРЕТАРИЈАТА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Мирјана Поповић